**Φιλοσοφία – Σκοπιμότητα Προγράμματος**

Τα δάση είναι ένα από τα κύρια στοιχεία της φυσικής μας κληρονομιάς. Η μείωση των δασικών εκτάσεων τα τελευταία χρόνια έχει οδηγήσει σε αυξανόμενη ευαισθητοποίηση και κατανόηση των σοβαρών απειλών που αντιμετωπίζουν τα δάση όπως η ατμοσφαιρική ρύπανση, η υποβάθμιση του εδάφους, ο αυξανόμενος αριθμός δασικών πυρκαγιών καθώς και η κακή διαχείριση της δασικής κληρονομιάς μας.

Βασική επιδίωξη του προτεινόμενου προγράμματος είναι η ευαισθητοποίηση των μαθητών/-τριών σχετικά με το δασικό οικοσύστημα και τα περιβαλλοντικά προβλήματα που συνδέονται με αυτό και η ανάληψη δράσης για την προστασία του. Ιδιαίτερη έμφαση δίνεται στα ζητήματα των απορριμμάτων στο δάσος καθώς και των δασικών πυρκαγιών. Επίκεντρο του προγράμματος είναι η επίσκεψη σε ένα δάσος και η υλοποίηση δραστηριοτήτων στο πεδίο. Συνεπώς ένα εργαστήριο προτείνεται να υλοποιηθεί εκτός σχολικής τάξης, στο χώρο τους δάσους και τα εργαστήρια που προηγούνται ή έπονται επιχειρείται να συνδεθούν με αυτό.