**Φορείς και άλλες συνεργασίες που θα εμπλουτίσουν το πρόγραμμα**

1. Προτείνεται η ένταξη της σχολικής μονάδας στην οποία θα υλοποιηθεί το παραπάνω πρόγραμμα στο Διεθνές Θεματικό Δίκτυο Περιβαλλοντικής Εκπαίδευσης «Μαθαίνω για τα Δάση» [https://eepf.gr/el/tomeis-drashs/ekpaideftika-](https://eepf.gr/el/tomeis-drashs/ekpaideftika-programmata/mathaino-gia-ta-dasi) [programmata/mathaino-gia-ta-dasi.](https://eepf.gr/el/tomeis-drashs/ekpaideftika-programmata/mathaino-gia-ta-dasi) Το «Μαθαίνω για τα Δάση» είναι ένα Θεματικό Δίκτυο Π.Ε., εγκεκριμένο από το Υπουργείο Παιδείας & Θρησκευμάτων με την Απόφαση με αρ. πρ.: Φ7/ΕΠ /181529/1545/Δ7/08-01-2020, με Συντονιστικό Φορέα τη Β’ Διεύθυνση Πρωτοβάθμιας Εκπαίδευσης Αθήνας και Εθνικό Χειριστή την Ελληνική Εταιρία Προστασίας της Φύσης (ΕΕΠΦ).

Στόχος του Δικτύου είναι η ευαισθητοποίηση, η εκπαίδευση και η αλλαγή συμπεριφοράς των μαθητών/-τριώνσε θέματα που αφορούν στο περιβάλλον και, συγκεκριμένα, στο δάσος. Οι μαθητές και οι μαθήτριες μαθαίνουν για τη σημασία του δάσους στη ζωή μας και αναπτύσσουν ενδιαφέρον και σεβασμό για αυτό. Συνειδητοποιούν την αξία των δασών ως καταφύγιων ζωής και συνειδητοποιούν τα προβλήματα που προκύπτουν από την καταστροφή τους. Το πρόγραμμα ενθαρρύνει τη συνεργασία μεταξύ μαθητών, εκπαιδευτικών, γονέων και της τοπικής κοινωνίας για την επίτευξη αποτελεσματικής περιβαλλοντικής δράσης.

1. Το 4ο εργαστήριο με τίτλο: «Μελετώ και δρω στο δάσος» μπορεί να τροποποιηθεί και να εμπλουτιστεί αν υλοποιηθεί με τη συνδρομή ενός Κ.Π.Ε. στο πλαίσιο της παρακολούθησης κάποιου σχετικού με το δάσος εκπαιδευτικού προγράμματος.
2. Επίσης στην περίπτωση που η επίσκεψη πραγματοποιηθεί σε μια προστατευόμενη περιοχή προτείνεται να προηγηθεί επικοινωνία και να εξασφαλιστεί συνεργασία με τον αντίστοιχο φορέα διαχείρισης. Στον παρακάτω υπερσύνδεσμο παρατίθενται όλοι οι Φορείς Διαχείρισης Προστατευόμενων Περιοχών <https://ellinikifysi.gr/foreis-diaxeirishs/#.YLID4qgzaUk>